Иван Виноградов

Виноградов Иван Матвеевич (14.9.1891, вилояти Псков, Русия — 20.3.1983, Маскав) — и рус, академики АИ ИҶШС (1929), ду карат Қаҳрамони Меҳнати Сотсиалистӣ (1945, 1971).

 Зиндагинома 
Хатмкардаи Донишгоҳи Петербург (1914). Солҳои 1918-20 дар Донишгоҳи Перм кор мекард (аз соли 1920 проф.), 1930-34 проф. Донишгоҳи Ленинград ва Институти политехникии Ленинград. Аз соли 1932 директори Институти математикаи ба номи В. А. Стеклови АИ ИҶШС. Таҳқиқоти В. дар бораи назарияи таҳлилии ададҳо мебошад. Чандин усули наверо ба вуҷуд оварда, бо ёрии онҳо баъзе муаммоҳоеро ҳал кард, ки дар оғози асри 20 барои математикон ҳалнашаванда маҳсуб мешуданд. Ӯ, аз ҷумла, бо баҳодиҳии суммаҳои тригонометрӣ аксари муаммоҳои назарияи ададҳоро ҳал кард ва натиҷаҳое ба даст овард (1934-35), ки ба натиҷаҳои ҳудудии масъалаҳои классикӣ, ба монанди муаммои Варинг, муаммои Ҳилберт-Камке, муаммои баҳодиҳии суммаи Вейл наздиканд. В. яке аз ду муаммои ҳалнашавандаи Голдбахро барои ба намуди суммаи се адади сода иваз кардани адади тоқ ҳал кард (1935-37). В. узви бисёр академия ва ҷамъиятҳои илмии ҷаҳон буд. Дорандаи Мукофоти ленинӣ (1972), Мукофоти давлатии ИҶШС (1941, 1983). Бо 6 ордени Ленин ва ордени Револютсияи Октябр сарфароз гардидааст.

 Эзоҳ 

 Адабиёт